Βασίλης Κατσίκης

Ο Βασίλης Κατσίκης (Ιωάννινα, 22 Οκτωβρίου 1961), είναι Έλληνας σεναριογράφος, σκηνοθέτης και παραγωγός του κινηματογράφου και της τηλεόρασης.       

 Βιογραφικά στοιχεία 
Γεννήθηκε και μεγάλωσε στα Ιωάννινα. Σπούδασε Φαρμακευτική αρχικά στην Ιταλία και μετά στη Φαρμακευτική της Θεσσαλονίκης. Η αγάπη του για τον κινηματογράφο τον έκανε να παρατήσει τις σπουδές  και να ασχοληθεί με την εικόνα. Παρακολούθησε πολλά κινηματογραφικά εργαστήρια τόσο στο Πανεπιστήμιο της Ιταλίας όσο και στην Ελλάδα. Μετά την επιστροφή του στην Ελλάδα ασχολήθηκε αποκλειστικά με τη σκηνοθεσία και το σενάριο. 

Έχει σκηνοθετήσει 43 ντοκιμαντέρ (Σειρές ντοκιμαντέρ έρευνας όπως "MIXER" και "ΣΚΤ του ΑΠΘ" στην ΕΡΤ3), πολλές τηλεοπτικές διαφημίσεις και τρεις κινηματογραφικές ταινίες μεγάλου μήκους. 

 Βραβεία και διακρίσεις 
Το 2004 η πρώτη του ταινία μεγάλου μήκους, με τίτλο «CCTV» βραβεύτηκε από την «ΠΕΚΚ» (Πανελλήνια Ένωση Κριτικών Κιν/φου) στο 45o Διεθνές Φεστιβάλ Κινηματογράφου της Θεσσαλονίκης. Την ίδια χρονιά συμμετείχε στο Cardiff Film Festival και στο 10ο Διεθνές Φεστιβάλ Κινηματογράφου της Αθήνας «ΝΥΧΤΕΣ ΠΡΕΜΙΕΡΑΣ». Ενώ το 2005 με την ίδια ταινία συμμετείχε στο 41o Διεθνές Φεστιβάλ του Σικάγο και συμπεριλήφθηκε στις κριτικές του Variety και της Guardian.

Το 2008 έγραψε και σκηνοθέτησε την κωμική περιπέτεια «Ι Φορ – Λούφα και Απαλλαγή»,  η οποία συγκαταλέγεται στις 10 πιο εμπορικές ταινίες του ελληνικού σινεμά όλων των εποχών. 

 Φιλμογραφία 

 Κινηματογράφος 
+Έτος Τίτλος Κινηματογραφικής ΤαινίαςΙδιότητα2004CCTV CameromaniaΣενάριο - Σκηνοθεσία2008I4 - Λούφα και ΑπαλλαγήΣενάριο - Σκηνοθεσία2015LurkΣενάριο - Σκηνοθεσία

 Τηλεόραση 
+Έτος Τίτλος εκπομπής / σειράςΑρ. ΕπεισοδίωνΚανάλιΙδιότητα2001-2005Mixer31ΕΡΤ 3Σκηνοθεσία2005Safe Sex  - Επεισόδιο με τίτλο "Έμμονες Ιδέες"1MegaΣενάριο2018-2019ΣουΚουΤου του ΑΠουΘου12ΕΡΤ 3Σκηνοθεσία

 Παραπομπές 

 Πηγές 
 Nesselson, Lisa (2005). «CCTV». Variety. Ανακτήθηκε στις 27/12/24.
 Gibbons, Fiachra (2005). «'We have to get rid of the Acropolis film'». The Guardian.  Ανακτήθηκε στις 27/12/24.

 Εξωτερικοί σύνδεσμοι 
 Vassilis Katsikis στο Internet Movie Database.
 Βιογραφικό του Βασίλη Κατσίκη από τη CL Productions. 
 Ο σκηνοθέτης Βασίλης Κατσίκης εξιστορεί τη ζωή του στο Istorima 
 Συνέντευξη του Βασίλη Κατσίκη στο περιοδικό Αθηνόραμα (2015)
 Συνέντευξη του Βασίλη Κατσίκη στον Στράτο Κερσανίδη (2008)
 Συνέντευξη του Βασίλη Κατσίκη στην ιστοσελίδα TyposThes (2015)

Κατηγορία:Έλληνες σκηνοθέτες